PRITARTA

Klaipėdos Gedminų progimnazijos tarybos

2017 m. sausio 9 d. posėdžio

protokoliniu nutarimu (protokolas Nr.V2-1)

**KLAIPĖDOS GEDMINŲ PROGIMNAZIJOS DIREKTORIAUS AURELIJAUS LIAUDANSKO 2016 M. VEIKLOS ATASKAITA**

1. Įstaigos pristatymas:
2. Klaipėdos Gedminų progimnazija, Gedminų g. 3, 94167 Klaipėda. Elektroninis paštas: direktorius@gedminai.lt;
3. mokyklos grupė – bendrojo ugdymo mokykla, mokymo kalba – lietuvių kalba. Klasių skaičius 2016 m. rugsėjo 1 d. – 37, mokinių skaičius – 888 mokiniai;
4. direktorius – Aurelijus Liaudanskas, pedagoginis stažas – 23 metai, I vadybinė kategorija;
5. darbuotojų skaičius:

|  |  |  |
| --- | --- | --- |
| Administracijos darbuotojai | Pedagoginiai darbuotojai | Kiti darbuotojai |
| 5 | 77 | 31 |

1. naudojamos patalpos:

|  |  |
| --- | --- |
| Adresas | Plotas (m²) |
| Gedminų g. 3, 94167 Klaipėda | 6251,35  |

1. biudžetas:

|  |  |
| --- | --- |
| Finansavimo šaltiniai | Lėšos (tūkst. Eur) |
| 2015 m. | 2016 m. |
| Savivaldybės biudžeto lėšos SB | 163,0 | 181,2 |
| Pajamos už atsitiktines paslaugas SB | 64,4 | 52,4 |
| Valstybės biudžeto specialioji tikslinė dotacija SB (VB) | 949,3 | 983,8 |
| Kitos lėšos (labdara, parama, 2% GM, ES projektų lėšos) | 7,8 | 44,5 |

1. Įstaigos veiklos rezultatai:
2. įstaigos misija – įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti Klaipėdos miesto mokinių ugdymosi poreikius pagal pradinio ir pagrindinio ugdymo (I dalies) programas, sudaryti lygias ugdymosi galimybes ir sąlygas, racionaliai, taupiai ir tikslingai naudoti įstaigai skirtus išteklius.
3. 2016 m. strateginis tikslas – teikti kokybiškas švietimo paslaugas saugioje, šiuolaikinius reikalavimus atitinkančioje aplinkoje.
4. 2016 m. įstaigos metinės veiklos prioritetas – savitos mokyklos, skirtos mokinių gebėjimams atpažinti, ugdyti ir stiprinti, sampratos kūrimas ir įgyvendinimas.
5. iškelti 2 metiniai tikslai:
6. mokinio individualios pažangos vertinimo ir įsivertinimo organizavimas;
7. mokyklos bendruomenės nuolatinio poreikio mokytis ir bendradarbiauti kompetencijų formavimas.
8. Šiems tikslams pasiekti 2016 m. buvo įgyvendinami uždaviniai:
9. kurti aiškiais kriterijais pagristą mokinių pažangos vertinimą ir įsivertinimą;
10. formuoti ilgalaikę partnerystės sistemą, kuri paverstų mokymosi visą gyvenimą nuostatą bendruomenės kultūros dalimi.

Šiuos uždavinius buvo siekiama įgyvendinti mokytojų dalyvavimo projektinėje veikloje, gerosios patirties sklaidos, formaliojo ir neformaliojo ugdymo bei kvalifikacijos tobulinimo metu.

Įgyvendinant pirmąjį uždavinį iniciuotas mokytojų gerosios patirties dalijimasis metodinėse grupėse, atvirų pamokų vedimas. Progimnazijos komanda dalyvavo respublikiniame SAMSUNG projekte „mokykla ateičiai“ ir parengė rekomendacijas kaip mokinio pažangos stebėseną paversti priemone, padedančia visiems mokinio ugdymo procese dalyvaujančioms pusėms. Taip pat progimnazijoje tęsiamas „Ugdymosi ir socialinės pažangos stebėsenos“ eksperimentinis projektas, padėsiantis pačiam mokiniui įsivertinti savo pasiektą pažangą. Progimnazijoje toliau kuriami skaitmeniniai mokinio asmeninės pažangos aplankai.

Nemažas dėmesys skiriamas mokinių bendrosioms kompetencijoms ugdyti vykdant ugdymo turinio įgyvendinimo priežiūros planą. Mano vadovaujama progimnazijos Vaiko Gerovės komisija organizavo 5–8 klasių nepažangių mokinių, jų tėvų ir mokančių mokytojų bendrus susirinkimus, individualų tokių mokinių mokymosi pažangos stebėseną. Dėl vykdomų priemonių sumažėjo nepažangių mokinių įstaigoje skaičius.

Įgyvendinant antrąjį uždavinį – formuoti ilgalaikės partnerystės sistemą, kuri paverstų mokymosi visą gyvenimą nuostatą bendruomenės kultūros dalimi – progimnazijos administracija sudarė sąlygas mokytojams tobulinti dalykinę kompetenciją ir tobulinti kvalifikaciją. 2016 m. 56 % mokytojų tobulino kvalifikaciją 5 ir daugiau dienų. 1 mokytojui buvo suteikta aukštesnė, vyresniojo mokytojo, kvalifikacinė kategorija. 98 % progimnazijoje dirbančių mokytojų yra atestuoti.

2016 m. buvo tobulinamas pagalbos mokiniui modelis „Pagalbos klasė“. Valandos mokinių poreikiams tenkinti naudotos darbui su gabiais, su nepažangiais mokiniais ir mokiniais, grįžusiais iš užsienio bei modeliui „Namų darbų klasė“. Progimnazijoje vis dar kuriama gabių mokinių atpažinimo ir ugdymo strategija.

2016 m. progimnazijos psichologė organizavo kursus „Laiptai“ mokinių tėvams, kartu su kitais progimnazijos specialistais skaitė jiems paskaitas, dalyvavo tėvų susirinkimuose. Progimnazijos tradicija – atvirų bendruomenės dienų organizavimas, kurių metu individualius mokinio ugdymosi klausimus kartu sprendžia mokinys – mokytojas – mokinio tėvai. Nuo 2015 m. lapkričio mėn. progimnazijoje atvėrusi duris tėvų mokykla „TEMA“, kurioje mokinių tėvai turi galimybę mokytis įvairių amatų, lavinti savo kūrybinius gebėjimus, tęsia savo darbą.

1. Vadovo indėlis, tobulinant įstaigos administravimą:
2. vadovo iniciatyva gerinama progimnazijos materialinė bazė: modernizuoti pradinių klasių ir biologijos kabinetai. Pradėta sporto salės renovacija. Įstaigoje diegiamos naujos informacinės ir komunikacinės technologijos (toliau – IKT), padedančios efektyvinti progimnazijos veiklą ir personalo valdymą: nupirktas interaktyvus ekranas lietuvių kalbos ir literatūros dėstymui. Įsigyta 11 skaitmeninių mokymo priemonių „Mozabook“, atnaujinta IKT kai kuriuose mokymo kabinetuose, modernizuotas kompiuterių tinklas IT kabinete. Direkcinių posėdžių metu taikytas reflektyvus (grįžtamasis) metodas nagrinėtiems klausimams aptarti. Progimnazijoje vadovo iniciatyva buvo sudarytos ar tęsė darbą iniciatyvinės – kūrybinės darbo grupės, koordinuojančios ir padedančios veiksmingai spręsti ugdymo proceso, kultūros puoselėjimo, bendradarbiavimo su socialiniais partneriais, socializacijos programų rengimo, pagalbos mokiniams ir kitus mokyklos, kaip efektyvios, besimokančios organizacijos, veiklos klausimus.
3. 2016 m. informacija, susijusi su progimnazijos švietimo politikos vykdymu skelbta progimnazijos interneto svetainėje, pristatyta tėvų susirinkimuose, atvirų durų dienų, įvairių švenčių metu bei pateikta mokinio pasiekimų ir pažangos vertinimo dienynuose.
4. 2016 m. progimnazijos vadovas žmoniškųjų, materialių ir finansinių išteklių valdymą vykdė, vadovaudamasis progimnazijos strateginiu planu bei metiniu progimnazijos veiklos planu. Bendruomenės nariai žino savo teises ir pareigas, jomis vadovaujasi. Maža mokytojų kaita. Suderinus su progimnazijos taryba, 2 % gyventojų pajamų mokesčio paramos ir labdaros lėšos 2016 m. buvo panaudotos progimnazijos materialinei bazei ir ugdymo procesui modernizuoti.
5. Problemos:
6. didėjantis atotrūkis tarp progimnazijos ir tėvų, sprendžiant ugdymosi, bendradarbiavimo problemas;
7. lėšų trūkumas naujų edukacinių erdvių įrengimui;
8. šiuolaikinių reikalavimų neatitinka specializuoti mokomųjų dalykų kabinetai (muzikos, fizikos, technologijų);
9. bloga mokyklinių baldų būklė;
	1. naujų, šiuolaikiškų IKT priemonių stoka trukdo siekti aukšto kompiuterinio raštingumo lygio ir ugdyti mokinių IKT kompetencijas.
10. 2016 m. progimnazijos veiklą tikrino Klaipėdos miesto savivaldybės administracijos Ugdymo ir kultūros departamento Švietimo skyriaus specialistai: dėl netradicinio ugdymo organizavimo įvertinimo; švietimo pagalbos teikimo efektyvumo nustatymo intelekto sutrikimą turintiems mokiniams; standartizuotų testų 4, 6, 8 klasėse vykdymo, Klaipėdos miesto savivaldybės administracijos centralizuotas Audito skyrius – dėl progimnazijos veiklos ir valdymo vertinimo, Klaipėdos visuomenės sveikatos centro specialistai dėl higienos reikalavimų vykdymo.
11. 2016 m. progimnazijoje administracinių ir finansinių pažeidimų nebuvo užfiksuota.

Direktorius Aurelijus Liaudanskas